62020CO0663_INF
Uznesenie Súdneho dvora (šiesta komora) z 3. marca 2022 –CRU/Hypo Vorarlberg Bank
(vec C‑663/20 P) (
1
)
„Odvolanie – Článok 182 Rokovacieho poriadku Súdneho dvora – Banková únia – Jednotná rada pre riešenie krízových situácií (SRB) – Jednotný fond na riešenie krízových situácií (SRF) – Výpočet príspevkov ex ante na rok 2017 – Osvedčenie rozhodnutia Jednotnej rady pre riešenie krízových situácií (SRB) – Povinnosť odôvodnenia – Dôverné údaje“
1.
Právo Európskej únie – Zásady – Právo na obhajobu – Zásada kontradiktórnosti – Dodržanie v rámci súdneho konania – Rozsah – Právny dôvod nastolený ex offo zo strany súdu – Chýbajúce osvedčenie rozhodnutia Jednotnej rady pre riešenie krízových situácií (SRB), ktorým sa stanovujú príspevky ex ante do Fondu na riešenie krízových situácií (SRF) – Chýbajúca výzva zaslaná dotknutým osobám, aby predložili svoje pripomienky v súvislosti s týmto dôvodom – Porušenie uvedenej zásady
(Charta základných práv Európskej únie, článok 47)
(pozri body 38 – 40, 42, 46 – 51, 57)
2.
Akty inštitúcií – Odôvodnenie – Povinnosť – Rozsah – Rozhodnutie Jednotnej rady pre riešenie krízových situácií (SRB), ktorým sa stanovujú príspevky ex ante do Fondu na riešenie krízových situácií (SRF) – Chýbajúca nevyhnutnosť uviesť v tomto rozhodnutí všetky okolnosti umožňujúce overiť správnosť výpočtu príspevkov – Vyváženie povinnosti odôvodnenia so všeobecnom zásadou ochrany obchodného tajomstva dotknutých inštitúcií – Zákonnosť ustanovení nariadenia 2015/63 týkajúcich sa metódy výpočtu príspevkov ex ante do SRF
(článok 296 druhý odsek ZFEÚ; nariadenie Európskeho parlamentu a Rady č. 806/2014; nariadenie Komisie 2015/63; smernica Európskeho parlamentu a Rady 2014/59)
(pozri body 69 – 81)
3.
Žaloba o neplatnosť – Dôvody – Porušenie podstatných formálnych náležitostí – Chýbajúce osvedčenie rozhodnutia Jednotnej rady pre riešenie krízových situácií (SRB), ktorým sa stanovujú príspevky ex ante do Fondu na riešenie krízových situácií (SRF) – Preskúmanie súdom bez návrhu
(článok 263 ZFEÚ)
(pozri bod 86)
4.
Akty inštitúcií – Odôvodnenie – Povinnosť – Rozsah – Rozhodnutie Jednotnej rady pre riešenie krízových situácií (SRB), ktorým sa stanovujú príspevky ex ante do Fondu na riešenie krízových situácií (SRF) – Oznámenie SRB obmedzené na časť relevantných informácií, ktoré bolo možné oznámiť bez porušenia obchodného tajomstva dotknutých inštitúcií – Nedostatočné odôvodnenie – Zrušenie rozhodnutia
(článok 296 druhý odsek ZFEÚ; nariadenie Európskeho parlamentu a Rady č. 806/2014; nariadenie Komisie 2015/63; smernica Európskeho parlamentu a Rady 2014/59)
(pozri body 99 – 106, bod 2 výroku)
5.
Žaloba o neplatnosť – Rozsudok o zrušení – Účinky – Obmedzenie Súdnym dvorom – Rozhodnutie Jednotnej rady pre riešenie krízových situácií (SRB), ktorým sa stanovujú príspevky ex ante do Fondu na riešenie krízových situácií (SRF) – Zachovanie účinkov tohto rozhodnutia až do jeho nahradenia v primeranej lehote – Odôvodnenie založené na dôvodoch právnej istoty
(článok 264 druhý odsek ZFEÚ; nariadenie Európskeho parlamentu a Rady č. 806/2014; nariadenie Komisie 2015/63; smernica Európskeho parlamentu a Rady 2014/59)
(pozri body 109 – 112, bod 3 výroku)
Výrok
1.
Rozsudok Všeobecného súdu Európskej únie z 23. septembra 2020, Hypo Vorarlberg Bank/SRB (T‑414/17, neuverejnený, EU:T:2020:437), sa zrušuje.
2.
Rozhodnutie Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 do Jednotného fondu na riešenie krízových situácií (SRB/ES/SRF/2017/05) sa zrušuje v rozsahu, v akom sa týka spoločnosti Hypo Vorarlberg Bank.
3.
Účinky rozhodnutia Jednotnej rady pre riešenie krízových situácií počas výkonného zasadnutia z 11. apríla 2017 o výpočte príspevkov ex ante na rok 2017 (SRB/ES/SRF/2017/05) v rozsahu, v akom sa týka spoločnosti Hypo Vorarlberg Bank, sa zachovávajú až do nadobudnutia účinnosti, v primeranej lehote, ktorá nemôže byť dlhšia než šesť mesiacov odo dňa oznámenia tohto uznesenia, nového rozhodnutia Jednotnej rady pre riešenie krízových situácií, ktorým sa určí príspevok ex ante do Jednotného fondu na riešenie krízových situácií.
4.
Jednotná rada pre riešenie krízových situácií znáša svoje vlastné trovy konania súvisiace s prvostupňovým konaním a odvolacím konaním a je povinná nahradiť trovy konania spoločnosti Hypo Vorarlberg Bank AG súvisiace s prvostupňovým konaním.
5.
Hypo Vorarlberg Bank AG znáša svoje vlastné trovy konania súvisiace s odvolacím konaním.
6.
Konanie o návrhu Španielskeho kráľovstva na vstup vedľajšieho účastníka do konania na podporu návrhov Jednotnej rady pre riešenie krízových situácií sa zastavuje.
(
1
)	Ú. v. EÚ C 44, 8.2.2021.